År A, B og C

**PÅSKEDAG**

**Herrens opstandelse**

P: Kære menighed! Opfyldt af glæde over opstandelsen er vi samlet for at fejre påsken. Lad os denne påskemorgen vende os til Jesus Kristus, som blev oprejst fra de døde, og bede om:

1. At alle, som nu fejrer påske, må se og tro

ligesom den discipel, som Jesus holdt så meget af.

Derom beder vi.

A: Herre, hør vor bøn.

2. At Guds sejr over mørkets magter denne nat

må vise vej og give kraft og håb til dem,

hvis opgave det er at skabe fred i verden.

Derom beder vi.

A: Herre, hør vor bøn.

3. At alle, der er tynget af bekymringer over de jordiske ting,

må løfte deres tanker og sind mod det,

som er deroppe, hvor Kristus sidder ved Guds højre hånd.

Derom beder vi.

A: Herre, hør vor bøn.

4. At påskefejringen i dette land

må genlyde af lovprisning og glæde.

Derom beder vi.

A: Herre, hør vor bøn.

P: Himmelske Fader, gode Gud,

vort påskelam Kristus er ofret

og har beseglet soningen af vore synder

ved at opstå fra de døde.

Giv os at holde måltid med usyret brød,

i renhed og sandhed.

Ved Kristus, vor Herre.

A: Amen.